ฮั่งเส็งปิดบวก 88.97 จุด จับตาประชุมเฟด, ข้อมูลศก.สหรัฐ
ฮั่งเส็งปิดบวก 88.97 จุด จับตาประชุมเฟด, ข้อมูลศก.สหรัฐ
26 ก.ค. 2560

ดัชนีฮั่งเส็งตลาดหุ้นฮ่องกงปิดวันนี้ปรับตัวเพิ่มขึ้น โดยดัชนีฮั่งเส็งเพิ่มขึ้น 88.97 จุด หรือ 0.33% ปิดวันนี้ที่ 26,941.02 จุด ขณะที่นักลงทุนระมัดระวังการซื้อขายเพื่อจับตาการประชุมคณะกรรมการกำหนดนโยบายการเงินของเฟด (FOMC) โดยมีกระแสคาดการณ์ว่าเฟดจะมีมติคงอัตราดอกเบี้ยในการประชุมครั้งนี้ หลังจากที่ได้ปรับขึ้นอัตราดอกเบี้ยระยะสั้น 0.25% สู่ระดับ 1.00-1.25% ในการประชุมเมื่อวันที่ 14 มิ.ย.ที่ผ่านมา
นอกจากนี้ นักลงทุนยังรอดูข้อมูลเศรษฐกิจที่สำคัญของสหรัฐในสัปดาห์นี้ ซึ่งได้แก่ ยอดขายบ้านใหม่เดือนมิ.ย., ดุลการค้าเดือนมิ.ย., ยอดสั่งซื้อสินค้าคงทนเดือนมิ.ย., จำนวนผู้ขอรับสวัสดิการว่างงานรายสัปดาห์, สต็อกสินค้าคงคลังภาคค้าส่งเดือนมิ.ย. และผลิตภัณฑ์มวลรวมภายในประเทศ (จีดีพี) ไตรมาส 2